La pallabra farmacognosia remanez del griegu y ta formada por "φάρμακο" (fármacu, melecina) y "γνώσης" (conocencia). Foi emplegada por primer vez por Seydler en 1815 nAnalecta Pharmacognostica''. La farmacognosia ye la ciencia que s'ocupa del estudiu de les drogues y les sustancies melecinales d'orixe natural: vexetal, microbianu (fongos, bacteries) y animal. Estudia tanto sustancies con propiedaes terapéutiques como substancies tósiques, escipientes o otres sustancies d'interés farmacéuticu, les cuales tengan un usu básicamente teunolóxicu y non terapéuticu. Considérase una rama de la farmacoloxía.